ព្រះរាជាណាចក្រកម្ពុជា

ជាតិ​ សាសនា ព្រះមហាក្សត្រ

របាយការណ៍លទ្ធផល

សិក្ខាសាលាពិគ្រោះយោបល់ប្រមូលធាតុចូលស្តីពីការកាន់កាប់អាស្រ័យផលរបស់សហគមន៍សម្រាប់វិសោធនកម្មច្បាប់ស្តីពីព្រៃឈើ និងច្បាប់ស្តីពីតំបន់ការពារធម្មជាតិ

ថ្ងៃទី១១ ខែឧសភា ឆ្នាំ២០២២ នៅសាលប្រជុំសាលាខេត្តកំពទ លេខាធិការដ្ឋានគ.ជ.អ.ប សហការជាមួយ វេទិការអង្គការមិនមែនរដ្ឋាភិបាលស្តីពីកម្ពុជា(NGO Forum) បានរៀបចំ​សិក្ខាសាលាពិគ្រោះយោបល់ជាមួយរដ្ឋបាលថ្នាក់ក្រោមជាតិ មន្ទីរជំនាញពាក់ព័ន្ធ សហគមន៍មូលដ្ឋាន និងដៃគូរអភិវឌ្ឍន៍ អង្គការសង្គមស៊ីវិល ដើម្បីប្រមូលធាតុចូលសម្រាប់វិសោធនកម្មច្បាប់ស្តីពីព្រៃឈើ និងច្បាប់ស្តីពីតំបន់ការពារធម្មជាតិ។ សិក្ខាសាលាពិគ្រោះយោបល់នេះ បានរៀបចំឡើងក្នុងគោលបំណងសំខាន់ ដូចខាងក្រោម ៖

១. បង្ហាញអំពីវឌ្ឍនភាពនិងសេចក្តីព្រាងច្បាប់ស្តីពីព្រៃឈើ សេចក្តីព្រាងច្បាប់ស្តីពីតំបន់ការពារធម្មជាតិ និងលទ្ធផលនៃការសិក្សាអំពីបទដ្ឋានពាក់ព័ន្ធនឹងការកាន់កាប់អាស្រ័យផលរបស់សហគមន៍ក្នុងតំបន់ព្រៃឈើ រួមទាំងបទដ្ឋានពាក់ព័ន្ធសហគមន៍តំបន់ការពារធម្មជាតិ ។

២. ផ្តល់ឱកាសឱ្យមានការពិភាក្សាប្រមូលធាតុចូលពីរដ្ឋបាលថ្នាក់ក្រោមជាតិ សង្គមស៊ីវិល និងសហគមន៍មូលដ្ឋានសម្រាប់ដំណើរការវិសោធនកម្មច្បាប់ស្តីពីព្រៃឈើ និងច្បាប់ស្តីពីតំបន់ការពារធម្មជាតិ ។

៣. រៀបចំកិច្ចប្រជុំពិគ្រោះយោបល់ថ្នាក់ជាតិជាមួយអន្តរក្រសួង អង្គការសង្គមស៊ីវិល ដៃគូអភិវឌ្ឍន៍ និងតំណាងសហគមន៍មូលដ្ឋាន ដើម្បីពិភាក្សាលម្អិតអំពីធាតុចូល ដែលទទួលបានពីថ្នាក់ក្រោមជាតិ ។

* ដំណើរការសិក្ខាសាលា

សិក្ខាសាលាពិគ្រោះយោបល់បានប្រព្រឹត្តិពេញ១ថ្ងៃ ដោយដំណើរការតាមរបៀបវារៈដូចខាងក្រោម ៖

១. មតិស្វាគមន៍របស់ឯកឧត្តម **នៃ គង់** អភិបាលរងនៃគណៈអភិបាលខេត្តកំពត

២. មតិស្វាគមន៍តំណាងដៃគូរ ដោយលោក **តឹក វណ្ណារ៉ា** នាយកប្រតិបត្តិវេទិការអង្គការមិនមែនរដ្ឋាភិបាលស្តីពីកម្ពុជា

៣. មតិចំណាប់អារម្មណ៍តំណាងដៃគូរ ដោយលោក **កាន់ កាល់ នាយកប្រចាំកម្ពុជា នៃអង្គការ Diakonia**

៤. សន្ទុរកថាបើកសិក្ខាសាលា ដោយលោក **ជ័យ សម្បត្តិផល្លា ប្រធានអង្គភាពវិភាគ និងអភិវឌ្ឍន៍គោលនយោបាយ** តំណាងដ៏ខ្ពង់ខ្ពស់**ឯកឧត្តម** ង៉ាន់ ចំរើន **រដ្ឋលេខាធិការ ក្រសួងមហាផ្ទៃ និងជាប្រធានលេខាធិការដ្ឋានគ.ជ.អ.ប**

៥. ថតរូបជុំគ្នា

៦. បទបង្ហាញ **«វឌ្ឍនភាព និងសេចក្តីព្រាងច្បាប់ស្តីពី តំបន់ការពារធម្មជាតិ »** (យកតែជំពូកទី៦) ដោយលោក **គឹម សារិន** អនុប្រធាននាយកដ្ឋានជីវភាពសហគមន៍នៃអគ្គនាយកដ្ឋានសហគមន៍មូលដ្ឋាន ក្រសួងបរិស្ថាន

៦. បទបង្ហាញ **«វិសោធនកម្មច្បាប់ស្តីពីព្រៃឈើ»** ដោយលលោក **ឡុង រត្តនៈកុមារ** អនុប្រធាននាយកដ្ឋាន ក្រសួងកសិកម្ម រុក្ខាប្រមាញ់ និងនេសាទ

៧. បទបង្ហាញស្តីពី **«អនុក្រឹត្យស្តីពីការបង្កើតសហគមន៍ព្រៃឈើ»** លោកសាស្ត្រាចារ្យ **វន មុនិន្ទ** ទីប្រឹក្សាក្រសួងកសិកម្ម រុក្ខាប្រមាញ់ និងនេសាទ

៨. បទបង្ហាញស្តីពី **«ការពង្រឹកការចែករំលែកផលប្រយោជន៍ និងឱកាសផ្នែកសេដ្ឋកិច្ចដល់សហគមន៍តំបន់ការពារធម្មជាតិនៅកម្ពុជា»** លោក **សយ ហ្សឺឌី** អ្នកសម្របសម្រួលបណ្ដាញអភិបាលកិច្ចព្រៃឈើ NGOF

៩. បទបង្ហាញ **«ការវិភាគលើក្របខ័ណ្ឌច្បាប់ បទពិសោធន៍ និងអនុសាសន៍ណែនាំនៃសហគមន៍តំបន់ការពារធម្មជាតិនៅកម្ពុជា»** ដោយ**កញ្ញាសាត កញ្ញារ៉ា ទីប្រឹក្សាប្រចាំកម្ពុជា និងលោក ប្រាយអេន រ៉ូហាន ប្រធានផ្នែកបរិស្ថាន និងព្រៃឈើ, អង្គការ Client Earth**

១០. ក្រុមពិភាក្សាអំពីបទពិសោធន៍របស់រដ្ឋបាលថ្នាក់ក្រោមជាតិលើការអភិរក្សធនធានធម្មជាតិ និងបទង្ហាញលទ្ធផលក្រុមពិភាក្សា

១១. បូកនិងបិទសិក្ខាសាលា ដោយ**លោក ជ័យ សម្បត្តិផល្លា** ប្រធានអង្គភាពវិភាគ និងអភិវឌ្ឍន៍គោលនយោបាយ តំណាងដ៏ខ្ពង់ខ្ពស់**ឯកឧត្តម** ង៉ាន់ ចំរើន **រដ្ឋលេខាធិការ ក្រសួងមហាផ្ទៃ និងជាប្រធានលេខាធិការដ្ឋានគ.ជ.អ.ប**។

* សមាសភាពចូលរួម

សិក្ខាសាលាពិគ្រោះយោបល់នេះមានការចូលរួមពីសមាជិក សមាជិកាប្រមាណជា **​១០៤នាក់ ស្រីចំនួន២៤នាក់** ដែលមានសមាស​ភាពមកពី**៖**

**១. តំណាងថ្នាក់ជាតិ**

* **លោក ជ័យ សម្បត្តិផល្លា** ប្រធានអង្គភាពវិភាគ និងអភិវឌ្ឍន៍គោលនយោបាយ តំណាង**ឯកឧត្តម** ង៉ាន់ ចំរើន **រដ្ឋលេខាធិការ ក្រសួងមហាផ្ទៃ និងជាប្រធានលេខាធិការដ្ឋានគ.ជ.អ.ប**
* តំណាងក្រសួងមហាផ្ទៃ
* តំណាងក្រសួងបរិស្ថាន
* តំណាងក្រសួងកសិកម្ម រុក្ខាប្រមាញ់ និងនេសាទ (រដ្ឋបាលព្រៃឈើ និងជលផល)
* តំណាងលេខាធិការដ្ឋាន គ.ជ.អ.ប.

**២. តំណាងរដ្ឋបាលថ្នាក់ក្រោមជាតិ**

អភិបាលរងទទួលបន្ទុកការងារគ្រប់គ្រងធនធានធម្មជាតិ

* ឯកឧត្តម នៃ គង់ អភិបាលរងខេត្តកំពត
* ឯកឧត្តម នៃ ចារី អភិបាលរងខេត្តកំពង់ឆ្នាំង
* ឯកឧត្តម គង់ វីតាណៈ អភិបាលរងខេត្តព្រះសីហនុ
* ឯកឧត្តម សុខ ភា អភិបាលរងខេត្តកំពង់ស្ពឺ
* លោក អ៊ី ម៉េងលាង ប្រធានមន្ទីរកសិកម្ម រុក្ខាប្រមាញ់ និងនេសាទ តំណាងឯកឧត្តមរងខេត្តកោះកុង
* លោក ចក់ សាយ នាយករងរដ្ឋបាល តំណាងឯកឧត្តមអភិបាលរងខេត្តពោធិ៍សាត់
* អភិបាលក្រុង ស្រុក, ប្រធានមន្ទីររៀបចំដែនដី នគរូបនីយកម្ម សំណង់ និងសុរិយោដី, ប្រធានមន្ទីរបរិស្ថាននិងមន្ត្រីបច្ចេកទេស, នាយកខណ្ឌរដ្ឋបាលព្រៃឈើ

**៣. តំណាងអង្គការ សង្គមស៊ីវិល និងដៃគូនានា៖** សាកលវិទ្យាល័យ, MRIG, RECOFTC, WCS, FAO, HA, CEDT, WMC, HEKS, Birdlife, NTFP-EP, MB, MVI, CEPA, CIYA, CIPO CIWG និងNGO Forum ។

**៤. តំណាងសហគមន៍៖** សហគមន៍ព្រៃឈើ, សហគមន៍តំបន់ការពារធម្មជាតិ, និងសហគមន៍ជាតិដើមភាគតិច។

លទ្ធផលនៃសិក្ខាសាលា

សិក្ខាសាលារយៈពេល០១ថ្ងៃនេះ អ្នកចូលរួមទទួលបាននូវចំណេះដឹង និងព័ត៌មានសំខាន់ៗដែលពាក់ព័ន្ធនឹងបទដ្ឋានគតិយុត្ត គោលនយោបាយពាក់ព័ន្ធនឹងការអភិរក្សធនធានធម្មជាតិ ការអាស្រ័យផលរបស់សហគមន៍មូលដ្ឋានក្នុងតំបន់ព្រៃឈើ និងសេចក្តីព្រាងច្បាប់ថ្មីស្តីពីព្រៃឈើ និងច្បាប់ស្តីពីតំបន់ការពារធម្មជាតិ ព្រមទាំងបានផ្តល់ធាតុចូល និងអនុសាសន៍សំខាន់​ៗជាច្រើន។ ជាពិសេសនៅក្នុងក្រុមពិភាក្សាទាំង៤ ដោយទទួលបានលទ្ធផលជាគន្លឺះទៅតាមសំណួរពិភាក្សាដូចខាងក្រោម ៖

**សំណួររួមសម្រាប់ក្រុមពិភាក្សាទាំង០៤៖**

១. តើមានអ្វីបន្ថែមទៀតទេ ក្រៅពីបញ្ហាប្រឈម និងអនុសាសន៍ដែលបង្ហាញដោយវាគ្មិន?

២. តើអាជ្ញាធរថ្នាក់ក្រោមជាតិគួរចូលរួមចំណែកបន្ថែមទៀត (តួនាទី ការទទួលខុសត្រូវ) យ៉ាងណានៅក្នុងច្បាប់ថ្មី?

៣. តើមានបទពិសោធន៍ល្អអ្វីខ្លះ ដែលចង់ស្នើដាក់បញ្ចូលក្នុងច្បាប់ថ្មីនេះ?

**លទ្ធផលនៃក្រុមពិភាក្សា**

**ក. ក្រុមទី ១** (សម្របសម្រួលក្រុមដោយលោក **ឡាត់ គី** ប្រធានគម្រោង អង្គការអាក់សិនអេដ)

**១. តើមានអ្វីបន្ថែមទៀតទេក្រៅពីបញ្ហាប្រឈម និងអនិសាស្ត្រដែលបង្ហាញវាគ្មិន?**

* មាត្រា៥៥ ស្នើដកពាក្យថា ផលប៉ះពាល់ មកប្រើពាក្យថា ពាក់ព័ន្ធជាមួយជីវភាពរស់នៅរបស់សហគមន៍មូលដ្ឋាន (ច្បាប់ព្រៃឈើ)

**៣.** អនុសាសន៍ ៖

* បែងចែកមិនទាន់ច្បាស់ សម្រាប់វិសាលភាពអង្គរភាពទទួលខុសត្រូវ/ក្នុងអត្ថន័យនេះអាចមាននៅក្នុងច្បាប់ថ្មី​
* ស្នើសុំប្រើពាក្យពេជ្រងាយយល់​និងស្ដាប់
* ការចូលរួមពិគ្រោះយោបល់ជាសាធារណៈ រាល់ការសម្រេចរបស់រដ្ឋាភិបាលដែលពាក់ព័ន្ធ (មាត្រា៥៥)
* ស្នើសុំប្រើមាត្រា២៤នៃច្បាប់ស្ដីពីតំបន់ការពារធម្មជាតិថ្មី (នៅមាត្រា៥៧)
* ស្នើសុំអោយយកមាត្រា ២៥របស់ច្បាប់ស្ដីតំបន់ការពារថ្មី (នៅមាត្រា៥៨)
* មាត្រា២៥ ស្នើសុំដូចច្បាប់ស្ដីពីព្រៃឈើ
* ស្នើសុំអោយមានវេទិការសាធារណៈនៅជុំវិញតំបន់គម្រោង
* ស្នើសុំអោយមានការចូលរួមផ្ដល់ព័ត៌មានពីសហគមន៍មូលដ្ឋាន
* ចូលរួមបង្កា និងការពារភ្លើងឆេះព្រៃ

**ខ. ក្រុមទី ២** (សម្របសម្រួលដោយលោក **ហួន ជុនឌី នាយកប្រតិបត្តិ CLEC**) ច្បាប់ស្តីពីព្រៃឈើ

**១. តើមានអ្វីបន្ថែមទៀតទេក្រៅពីបញ្ហាប្រឈម និងអនិសាស្ត្រដែលបង្ហាញវាគ្មិន?**

* ការរុករករ៉ែមិនទាន់មានការពិគ្រោះយោបល់ជាមួយសហគមន៍មូលដ្ឋាន (គ្រួសក្រហម ថ្មសំណង់ ថ្មម៉ាប) ព្រៃសហគមន៍ដែលមានប្រកាសហើយគប្បីរក្សាទុកជាប្រយោជន៍សហគមន៍
* មិនមានការលើកទឹកចិត្តដល់សហគមន៍មូលដ្ឋានរួមទាំងការជួសជុលផ្នែករងផលប៉ះពាល់ដល់ សហគមន៍
* ក្រសួងរ៉ែនិងថាមពល មិនបានពិគ្រោះយោបល់ជាមួយយក្រសួងពាក់ព័ន្ធមុននឹងចេញអាជ្ញាប័ណ្ណណាមួយ
* ខ្វះការចួលរួមគាំទ្រពេញលេញពីរដ្ឋបាលថ្នាក់ក្រោមជាតិ
* បង្កើនថវិការជាតិ (មូលនិធិឃុំ) ក្នុងការការពារធនធានធម្មជាតិ / ព្រៃសហគមន៍
* ផ្តល់សិទ្ធិដល់សហគមន៍ក្នុងការសម្រេចចិត្តលើការអភិវឌ្ឍន៍ជីវភាពរស់នៅរបស់សហគមន៍ ដោយបន្ថែមនៅក្នុងមាត្រា០៦ នៃសេចក្តីព្រៀងច្បាប់ស្តីពីច្បាប់ព្រៃឈើដូចជាដៃគូរអភិវឌ្ឍន៍មានសិទ្ធិទទួលបានផលប្រយោជន៍នៅក្នុងកិច្ចព្រមព្រៀងអភិវឌ្ឍន៍ជាមួយសហគមន៍
* មាត្រា៥៥ នៃសេក្តីព្រៀងច្បាប់គួរលុបពាក្យធ្ងន់ធ្ងរមុនពាក្យផលប៉ះពាល់

**២. អាជ្ញាធរថ្នាក់ក្រោមជាតិចូលរួមបន្ថែមក្នុងច្បាប់ថ្មី**

* ធ្វើបច្ចុប្បន្នភាពគម្របព្រៃឈើក្នុងរយៈពេលពី៥-១០ឆ្នាំម្តង និងចុះបញ្ជិកា
* នៅរដ្ឋបាលថ្នាក់ក្រោមជាតិ និងកងកម្លាំងទាំង៣មានសិទ្ធិចូលរួមគ្រប់គ្រងធនធានធម្មជាតិក្នុងដែនសមត្ថកិច្ចរបស់ខ្លួន
* រដ្ឋបាលថ្នាក់ក្រោមជាតិមានសិទ្ធិផ្តួចផ្តើម សម្របសម្រួលរៀបចំតំបន់ដែលមានសក្តានុពលជាតមបន់ព្រៃសហគមន៍
* គណៈកម្មាធិការគ្រប់គ្រងដីរដ្ឋថ្នាក់ខេត្តអាចមានសិទ្ធិសិក្សាលើកជាយោបល់ទៅក្រសួងពាក់ព័ន្ធដើម្បីកំណត់ព្រៃរេចរិល

**៣. បទពិសោធន៍ល្អៗ៖**

* អ្នកវិនិយោគ និងសប្បុរសជន អង្គការសង្គមស៊ីវិល និងអាជ្ញាធរគ្រប់លំដាក់ថ្នាក់ ចូលរួមគ្រប់គ្រង អភិរក្ស ការពារ និង អភិវឌ្ឍន៍វិស័យព្រៃឈើ និងសត្វព្រៃ

**គ. ក្រុមទី៣ (សម្របសម្រួលក្រុមដោយ កញ្ញា សាត កញ្ញារ៉ា ទីប្រឹក្សាប្រចាំកម្ពុជា នៃអង្គការClient Earth**)

**១. តើមានអ្វីបន្ថែមទៀតទេក្រៅពីបញ្ហាប្រឈម និងអនិសាស្ត្រដែលបង្ហាញវាគ្មិន?**

* បន្ថែមរយៈពេល២​៥ទៅ៣០ឆ្នាំ
* ស្នើសុំចុះបញ្ជីនៅក្រសួងដែនដី
* ស្នើសុំដកអនុផលព្រៃឈើ ដើម្បីធ្វើអាជីវកម្ម នឹងមានការដឹកជញ្ជូនទោកាន់ទីផ្សារ
* ស្នើសុំការផ្សព្វផ្សាយសល់សហគមន៍ បើមានគម្រោងឬក្រុមហ៊ុនវិនិយោគនៅក្នុងដីសហគមន៍ ត្រូវមានការពិភាក្សា និងការសម្រេចចិត្តពីសហគមន៍ផ្ទាល់(FPIC)
* ស្នើសុំការគាំទ្រថវិកាក្នុងការជួយអភិរក្សការពារធនធានធម្មជាតិ(ថវិកា សំភារៈសម្រាប់សម្ថភាព ជួយដល់ជនងាយរងគ្រោះ(កុមារ និងស្ត្រី)
* **២. អាជ្ញាធរថ្នាក់ក្រោមជាតិចូលរួមបន្ថែមក្នុងច្បាប់ថ្មី**
* អាជ្ញាធរ និងមន្ត្រីជំនាញដែលពាក់ព័ន្ធ ចូលរួមគាំទ្រសហគមន៍ឲ្យមានការសហការក្នុងការចុះល្បាតបង្រាបបទល្មើសព្រៃឈើ
* ស្នើសុំអាជ្ញាធរធ្នាល់មូលដ្ឋាន ពុំមានសិទ្ធចុះហត្ថលេខាលើការលក់ដូរ នេងការកាត់ដី ឬការផ្ទេរដីរបស់សហគមន៍តំបន់ការពារធម្មជាតិ

**៣. អនុសាសន៍**

* ស្នើសុំឲ្យមានវគ្គបណ្ដោះបណ្ដាល គាំទ្រឲ្យការកែច្នៃ និងការរៀបចំតំបន់ក្លាយជាសហគមន៍អេកូទេសចរណ៍។

**ឃ. ក្រុមទី ៤** (សម្របសម្រួលក្រុមដោយលោក វង្ស កុសល អ្នកសម្របសម្រួលគម្រោង LAHRiN)

ក្រុមពិភក្សាបានពិភាក្សានៅលើសេចក្តីព្រាងច្បាប់ស្តីពីព្រៃឈើ និងបានលើកយកបញ្ហាប្រឈម និងសំណូមពរ ដូចខាងក្រោមៈ

* ការលក់ដូរ ជួលប្រវ៉ាស់មិនមានសិទ្ធិចាត់ចែង (ប៉ុន្តែខាងក្រុមហ៊ុន ឫបុគ្គល់ឯកទទួលបានបានដីសម្បទានពីរដ្ឋជាន់ដានដីព្រៃឈើសហគមន៏ដែលបានចុះបញ្ជីស្របច្បាប់។
* ដូច្នេះរដ្ឋមិអាចផ្ដល់សម្បទានដីឲ្យក្រុមហ៊ុន ជាន់ដីសហគមន៏ដោយមិនមានការឯកភាពពីសហគមន៏។
* រាល់គម្រោងការអភិវឌ្ឃន៏ត្រូវឲ្យប្រជាពលរដ្ឋមូលដ្ឋានអ្នកពាក់ព័ន្ធចូលរួមពិគ្រោះយោបបល់ពេញលេញ ពោលគឺចូលរួមសម្រេចចិត្តយល់ព្រម។
* រយៈពេលចុះកិច្ចព្រៀងហគមន៏ព្រៃឈើនឹងរដ្ឋមានរយៈពេល១៥ ទៅ២៥ឆ្នាំ។ ចំណុចនេះសគមន៏ព្រៃឈើស្នើសុំចុះកិច្ចព្រមព្រៀងសហគមន៏ព្រៃឈើ មាន រយៈពេល៥០ឆ្នាំចុះម្ដង ស្មើនឹងក្រមរដ្ឋប្បវេណី។
* ពីព្រោះពិបាកចុះកិច្ចព្រមព្រឿងជាមួយដៃគួរឯកជននៅក្នុងការអភិវឌ្ឃន៏
* សហគមន៏ព្រៃឈើ។
* រយៈពេលស្នើសុំចុះកិច្ចព្រមព្រៀងទៅក្រសួងកសិកម្ម រយៈពេលមួយឆ្នាំយ៉ាងយូ។
* ការទទួលខុសត្រូវថ្នាក់ក្រោមជាតិ​ មានផ្លាកសញ្ញាសម្គាល់នឹងឯកសណ្ថានរបស់សហគមន៏ព្រៃឈើ នឹងនេសាទ សុំឲ្យទទួលស្គាល់ត្រារបស់សហគមន៏តាំងពី។
* ផ្ដល់សិទ្ធិឲ្យសហគមន៏ព្រៃឈើ នឹងសហគម៏នេសាទចាប់ឫឃាត់ខ្លួនជនល្មើសនឹងវត្ថុតាងយកមករក្សាទុកនៅសហគមន៏បណ្ដោះអាសន្ធ នឹងចូលរួមកសាងសុំណុំរឿងជាមួយមន្ត្រីនគបាលយុត្តិធម៏ក្នុងដំណើរការក្ដីព្រហ្មទ័ណ្ឌតាមដាន។
* ស្នើសុំទម្លាក់ថវិកាទៅឃុំសង្កាត់នឹងសហគមន៏ដើម្បីអភិវឌ្ខន៏នឹងអភិរក្សសហគមន៏។
* សុំឲ្យឃុំទទួលយកផែនការណ៏បញ្ជួលទៅក្នុងផែនការណ៏ឃុំសង្កាត់នឹងអនុវត្តឲ្យមានប្រសិទ្ធភាព។
* មានការអភិវឌ្ឃចូលក្នុងដែនសហគមន៏ព្រៃឈើ ត្រូវមានសំណង ជាប្រាក់ស្របតាមការព្រមព្រៀងនៃកិច្ចពិគ្រោះយោបល់ជាមួយសមាជិកនឹងគណៈកម្មការ សហគមន៏ព្រៃឈើនិងអាជ្ញាធរមូលដ្ឋាន។

អ្នករៀបចំរបាយការណ៍

លី ប៊ុនថៃ